section_heading: Burza danas
paragraph_text: Njemačka burza danas zapošljava oko 3.300 zaposlenika, uglavnom u Europi te manji dio u SAD-u i Aziji. Na njezinim listama kotiraju dionice više od 750 tvrtkā, a njihova ukupna vrijednost krajem 2010. godine iznosila je oko 1,9 bilijuna američkih dolara. Pri poslovanju se koriste najmodernije informatičke tehnologije. Burza objedinjava cjelokupno njemačko tržište kapitala, a više od 90 posto ukupnog prometa čini Frankfurtska burza vrijednosnih papira.